अगरतला
अगरतला () भारत के त्रिपुरा प्रान्त की राजधानी है। इसकी स्थापना 1850 में महाराज राधा कृष्ण किशोर माणिक्य बहादुर द्वारा की गई थी। बांग्लादेश से केवल दो किमी दूर स्थित यह शहर सांस्कृतिक रूप से काफी समृद्ध है। अगरतला त्रिपुरा के पश्चिमी भाग में स्थित है और हरोआ नदी शहर से होकर गुजरती है। पर्यटन की दृष्टि से यह एक ऐसा शहर है, जहां मनोरंजन के तमाम साधन हैं, एंडवेंचर के ढेरों विकल्प हैं और सांस्कृतिक रूप से भी बेहद समृद्ध है। इसके अलावा यहां पाए जाने वाले अलग-अलग प्रकार के जीव-जन्तु और पेड़-पौधे अगरतला पर्यटन को और भी रोचक बना देते हैं।
त्रिपुरा का इतिहास
1871 में, ब्रिटिश भारत सरकार ने प्रशासन में महाराजा की सहायता के लिए एक एजेंट नियुक्त किया। इस अवधि के दौरान राज्य की राजधानी को १९वीं सदी के शुरुआती दौर में वर्तमान राज्य की राजधानी, पश्चिम त्रिपुरा में अगरतला में स्थानांतरित कर दिया गया था। त्रिपुरा के शासकों ने उज्जयंत पैलेस और नेहरमहल पैलेस सहित महलों का निर्माण किया।